


KISKŐRÖS VÁROS POLGÁRMESTERE


ELŐTERJESZTÉS
(Sürgősséggel a Képviselő-testület 2025. április 30-i ülésére)


TÁRGY: 	LAKÁS BÉRBEADÁSA BÁNÁTI ÁKOS RÉSZÉRE


Bánáti Ákos kérelmet nyújtott be Kiskőrös Város Polgármesterének címezve, hogy Kiskőrös Város Önkormányzata bérlakást biztosítson számára, tekintettel arra, hogy feleségével önálló életük megkezdéséhez nagy segítséget jelente. Jelenleg anyagi helyzetük nem teszi lehetővé saját tulajdonú ingatlan megvásárlását.

Bánáti Ákos 2 éve a Kiskőrösi Bem József Általános Iskola tanítója. Elhivatott pedagógus, munkáját lelkiismeretesen ellátja, nagyon jól mozgósítható az iskola keretein belül Tabdin és Kaskantyún is oktatja az angol nyelvet. Felesége Bánáti Boglárka a Kiskőrösi Bem József Általános Iskola Kaskantyúi telephelyén dolgozik, mint pedagógiai asszisztens. Munkájukkal a kollégák nagyon elégedettek, mindketten jól beilleszkedtek. Mivel jelenleg Akasztón nagyszülőknél laknak nagyban segítené munkájukat a kiskőrösi lakhatás. 
A Kiskőrösi Bem József Általános Iskola Főigazgatója támogatja kérelmét. 

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.
Az előterjesztés sürgősségét indokolja, hogy az előterjesztés dokumentációja a testületi anyagok kiküldését követően vált véglegessé.  

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2646/4/A/26 helyrajzi számon nyilvántartott, természetben 6200 Kiskőrös, Árpád utca 5. IV. emelet 12. ajtószám alatti 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 57 m2 alapterületű összkomfortos lakást Bánáti Ákos részére 2 éves időtartamra, de legfeljebb Kiskőrösi Bem József Általános Iskolánál  fennálló munkaviszonya időtartamára.
	

Kiskőrös, 2025. április 23.




	Domonyi László s.k.,
	polgármester









HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/4/A/26 helyrajzi számon nyilvántartott, természetben 6200 Kiskőrös, Árpád utca 5.  IV. emelet 12. ajtószám alatti 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 57 m2 alapterületű összkomfortos lakást bérbe adja, Bánáti Ákos 6221 Akasztó Tubáni utca 88. szám alatti lakos részére 2 éves időtartamra, de legfeljebb a Kiskőrösi Bem József Általános Iskolánál fennálló munkaviszonya időtartamára.
1. felhatalmazza a polgármestert a határozat-tervezet mellékletét képező lakásbérleti szerződés aláírására.

Felelős:	polgármester
Határidő:	azonnal

